《题丘氏平原十景图》
明代·杨士奇

昔年过东昌，游平原，望玉山。万松夹径鸣珊珊，翠屏叠出青冥閒。

石豅瀑布飞秋雨，彷佛龙吟井江暮。东陂流泉清我心，尽日徘徊不能去。

仙人夜半西极来，□云灿烂红莲开。邀我□□万寿之宫里，酌以沆瀣青瑶杯。

隆山鸣钟促天曙，欢言未竟东西去。扁舟来往不复寻，江中遥望空云岑。

湖塘月色今何似，岁晏黄原飞雪深。之子幽居有清赏，展卷那堪动遐想。

到家还过仰山祠，刻我题诗青石上。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。